28. ΝΟΜΟΘΕΤ. ΔΙΑΤΑΓΜΑ υπ’ αριθ. 1284 της 27 Νοεμ./1 Δεκ. 1972 (ΦΕΚ Α΄ 213) Περί του τρόπου αντιμετωπίσεως των υπηρεσιακών αναγκών των Παραρτημάτων του Κ.Α.Δ.Κ.Υ., ως και του Κ.Σ.Κ.Υ. Άρθρ.1.-1.Δια την εύρυθμον λειτουργίαν των παραρτημάτων του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων (Κ.Α.Δ.Κ.Υ.) δύναται να ανατίθηται, δι’ αποφάσεως του οικείου Νομάρχου, η εκτέλεσις υπηρεσίας παρ’ αυτοίς εις υπαλλήλους κατά προτίμησιν της Α΄ κατηγορίας του Κλάδου Α1 Διοικητικού του Υπουργείου Εσωτερικών ή εις υπαλλήλους της αυτής Κατηγορίας και αντιστοίχου Κλάδου ετέρου Υπουργείου ή Οργανισμού Τοπικής Αυτοδιοικήσεως ή των παραρτημάτων αυτού, προσθέτως προς τα καθήκοντα της θέσεώς των και πέραν του υποχρεωτικού ωραρίου εργασίας. Ο αριθμός των υπαλλήλων τούτων δεν δύναται να υπερβαίνη τους 3 δι’ έκαστον παράρτημα. 2.Ειδικώς δια την αντιμετώπισιν των υπηρεσιακών αναγκών του παραρτήματος του Κ.Α.Δ.Κ.Υ. Αττικής, οι εκτελούντες   την   υπηρεσίαν    αυτού (Αντί της σελ. 212,31(α) Σελ. 212,31(β) Τεύχος 473-Σελ. 57 Ταμείο Ασφαλ. Δημοτ. και Κοινοτ. Υπαλλήλων 3.B.δ.26-28 υπάλληλοι του Κλάδου τούτου δύναται να απασχολώνται παρά τω παραρτήματι τούτω, προσθέτως προς τα καθήκοντα της θέσεώς των και πέραν του υποχρεωτικού ωραρίου εργασίας. Οι υπάλληλοι ούτοι, οριζόμενοι δι’ αποφάσεως του Προέδρου του Διοικητικού Συμβουλίου του Κ.Α.Δ.Κ.Υ. δεν δύναται να είναι πλείονες των 6. 3.Δια των, κατά τας παρ. 1 και 2 του παρόντος, αποφάσεων, ανατίθεται η εκτέλεσις καθηκόντων προϊσταμένου εκάστου παραρτήματος Κ.Α.Δ.Κ.Υ. εις τον κατά βαθμόν ανώτερον και επί ισοβάθμων εις τον αρχαιότερον των περί ων αύται υπαλλήλων. 4.Οι εκτελούντες την υπηρεσίαν του Κλάδου Συντάξεως Κοινοτικών Υπαλλήλων (Κ.Σ.Κ.Υ.) υπάλληλοι του Ταμείου Ασφαλίσεως Δημοτικών και Κοινοτικών Υπαλλήλων (Τ.Α.Δ.Κ.Υ.), προς αντιμετώπισιν των ηυξημένων υπηρεσιακών αναγκών του Κ.Σ.Κ.Υ. δύναται να απασχολώνται παρ’ αυτώ, προσθέτως προς τα καθήκοντα της θέσεώς των και πέραν του υποχρεωτικού ωραρίου εργασίας. Οι υπάλληλοι ούτοι ορίζονται δι’ αποφάσεως του προέδρου του Διοικητικού Συμβουλίου του Κ.Α.Δ.Κ.Υ. και δεν δύναται να υπερβαίνουν τους 15, κατ’ ανώτατον όριον. Άρθρ.2.-1.Οι κατά το άρθρ. 1 του παρόντος εκτελούντες πρόσθετα καθήκοντα υπάλληλοι δικαιούνται αποζημιώσεως, αναλόγου προς τας ώρας της υπερωριακής απασχολήσεώς των. 2.Αι ώραι απασχολήσεως, κατά μήνα, η καθ’ ώραν αποζημίωσις, ήτις δεν δύναται να είναι ελάσσων του 1/175 του βασικού μηνιαίου μισθού εκάστου δικαιούχου, προσηυξημένη κατά 25%, ο τρόπος βεβαιώσεως της προσφερομένης υπερωριακής εργασίας και πάσα άλλη αναγκαία λεπτομέρεια καθορίζονται δια κοινής αποφάσεως των Υπουργών Εσωτερικών, Οικονομικών και Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. 3.Η δαπάνη αποζημιώσεως των απασχολουμένων υπαλλήλων βαρύνει, κατά περίπτωσιν, τον προϋπολογισμόν του οικείου παραρτήματος Κ.Α.Δ.Κ.Υ. ή του Κ.Σ.Κ.Υ. Άρθρ.3.-Η κατά τα άρθρ. 1 και 2 του παρόντος ρύθμισις, προς αντιμετώπισιν των αναγκών λειτουργίας των παραρτημάτων του Κ.Α.Δ.Κ.Υ. και του Κ.Σ.Κ.Υ., δεν δύναται να διαρκέση πέραν της 31 Δεκ. 1973, κατ’ ανώτατον όριον. Σελ. 212,32(β) Τεύχος 473-Σελ. 58 Άρθρ.4.-1.Υπάλληλοι απασχοληθέντες αποδεδειγμένως, παρά τοις παραρτήμασι του  Κ.Α.Δ.Κ.Υ. και τω Κ.Σ.Κ.Υ., προσθέτως προς τα καθήκοντα της θέσεώς των και πέραν του υποχρεωτικού ωραρίου εργασίας, από 1ης Ιαν. 1970 και  μέχρι της χρονολογίας ενάρξεως της  ισχύος του παρόντος, δικαιούνται αποζημιώσεως επί τη βάσει της, κατά την  παρ. 2 του άρθρ. 2 εκδοθησομένης  αποφάσεως και αναλόγως των ωρών  της πραγματικής απασχολήσεώς των.  Ο αριθμός των κατά τ’ ανωτέρω δικαιουμένων αποζημιώσεως δεν δύναται να είναι μείζων του καθοριζομένου, κατά περίπτωσιν εν άρθρ. 1. 2.Η εκδοθησομένη κατά την παρ. 2 του άρθρ. 2 απόφασις ισχύει από της χρονολογίας ενάρξεως της ισχύος του παρόντος. Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.

[Source: greek_legal_code_raptarchis | Tokens: 3553]